Miroslav Zikmund

Ing. Miroslav Zikmund, Dr. h. c. (14. február 1919, Plzeň1. december 2021) bol český cestovateľ, spisovateľ, fotograf, dokumentárny režisér a kameraman.

 Životopis 
Narodil sa do rodiny strojvodcu Antonína Zikmunda a jeho manželky Magdaleny, rodenej Voráčkovej, v dome č. 31 na Úhlavskej ulici v Plzni, kde žili do roku 1927. Jeho starý otec Josef Zikmund bol mäsiar a krčmár vo Volduchách na Rokycansku.Svoju prvú dlhšiu cestu podnikol v asi šestnástich rokoch s mladším bratom Josefom a kamarátom Václavom na Podkarpatskú Rus, ktorá bola v období prvej republiky súčasťou Československa.

Po maturite v roku 1938 začal študovať Vysokú obchodnú školu, ale pretože na začiatku druhej svetovej vojny nemeckí okupanti uzavreli české vysoké školy, mohol ju ukončiť až v roku 1946. Na škole študoval s Jiřím Hanzelkom, ktorý bol jeho partnerom na cestách i spoluautorom jeho kníh.

V rokoch 19471950 podnikol spolu s Jiřím Hanzelkom cestu do Afriky a Južnej Ameriky. Celú výpravu absolvovali autom Tatra 87 a rozhlas z nej odvysielal vyše 700 reportáží. Urobili veľké množstvo fotografií a natočili množstvo filmového materiálu, ktorého dokumentárna cena je značná. Afrika bola vtedy pod nadvládou európskych koloniálnych mocností. O komunistickom puči v Československu vo februári 1948 sa dozvedeli v Belgickom Kongu, kde miestna tlač venovala udalostiam v strednej Európe len malú pozornosť. V líbyjskej Syrte mala po sabotáži ich tatrovka haváriu, v Egypte prenocovali na vrchole Cheopsovej pyramídy, v Tanganike vystúpili na vrchol Kilimandžára, v konskom pralese sa stretli s Pygmejmi. Z Kapského mesta sa preplavili loďou do Buenos Aires, v Riu de Janeiru na pláži Copacabana sa Zikmund takmer utopil pri kúpaní v mori, v Ekvádore, kde uvažovali o emigrácii z Československa, sa stretli s lovcami lebiek.

Podľa Zikmunda bol svet v dobe ich cesty do Afriky a Južnej Ameriky bezpečnejší. Počas africkej cesty navštívili napríklad Talianskom ovládané Somálsko, ktoré je v 21. storočí zrúteným štátom nebezpečným pre cudzincov. Najnebezpečnejšiu situáciu v Afrike zažili Zikmund a Hanzelka v Habeši, kde ich prepadli lupiči.

V roku 1953 sa oženil s opernou speváčkou a sólistkou Národního divadla Evou Maškovouhttps://www.imdb.com/name/nm9587781/bio?ref_=nm_ov_bio_sm s ktorou má syna Miroslava.

Druhú cestu podnikli už so sprievodom v dvoch upravených nákladných autách Tatra 805 v rokoch 19591964. Pri tejto výprave prešli Áziu a Oceániu a nazhromaždili veľké množstvo dokumentárneho materiálu. Pri druhej ceste navštívili napríklad Turecko, Sýriu, Pakistan, Indiu, Cejlón, Barmu, Kambodžu, Indonéziu, Japonsko či Irak. Zikmund neskôr uviedol: „V málokteré zemi jsme se cítili tak dobře a tak bezpečně jako v Iráku.“"Hanzelka a Zikmund v Iráku". Česká televize. 9. apríla 2011. Počas cesty po indonézskych ostrovoch sa dostali až na Západnú Novú Guineu, ktorú Indonézia získala krátko predtým od Holandska a neskôr anektovala. Pri plavbe zo Sumatry do Japonska zažil Zikmund rovníkový „Neptúnov krst“. Precestovali veľkú časť Sovietskeho zväzu, od Tiksi na severe Jakutska až po Pamír v Tadžikistane. Nemohli navštíviť Čínu, pretože v 60. rokoch za vlády Mao Ce-tunga vypukla medzi Čínou a sovietskym blokom roztržka.

V roku 1968 sa postavil na stranu tzv. „reformných komunistov“ a preto od roku 1969 nemohol ďalej publikovať a účastniť sa verejného života.

Po roku 1989 začal znovu cestovať do zahraničia. V roku 1991 vycestoval do Japonska, v roku 1992 do Austrálie a v roku 1994 na Nový Zéland. V roku 1996 sa zúčastnil s dokumentaristom Milanom Maryškom expedície „Sibiř – peklo, nebo ráj“, z ktorej vznikol rovnomenný štvordielny dokumentárny cyklus. V roku 2000 podnikol cestu na Srí Lanku a Maledivy a tiež do USA.

V roku 1993 dostali Zikmund a Hanzelka za celoživotné dielo Cenu E. E. Kischa. V roku 1999 prevzali z rúk českého prezidenta Václava Havla Medaili Za zásluhy II. stupně.

Zikmund dlhú dobu žil v Zlíne a v roku 2014 mu Univerzita Tomáše Bati ve Zlíně udelila čestný doktorát. V tom istom roku mu 28. októbra český prezident Miloš Zeman udelil Řád Tomáše Garrigua Masaryka I. triedy. Zomrel 1. decembra 2021.

 Dielo 
Celé dielo napísal spoločne s J. Hanzelkom (obaja autori si rovným dielom delili všetky honoráre) a týka sa výhradne ich ciest. Cestám je venovaná aj stála expozícia v Muzeu jihovýchodní Moravy v zlínskom zámku S inženýry Hanzelkou a Zikmundem pěti světadíly, otvorená 30. novembra 1996. V roku 2013 bola expozícia presťahovaná do bývalého areálu Baťových závodov (Svitu) a novo inštalovaná v budove 14/15 Baťovho inštitútu.

 Literatúra 

























 Tisíc a dvě noci, 1967
 Sumatra, naděje bez obrysů, 1976 (ineditná edícia)
 Živá Afrika, 1996, spolu s Hynkem Adámkom
Ďalej sú autormi veľkého množstva časopisových a novinových článkov, prednášok, atď.

 Film 
 Afrika I.
 Afrika II.
 Z Argentiny do Mexika
 Je-li kde na světě ráj

Okrem týchto celovečerných filmov natočili 147 dokumentárnych, krátkometrážnych alebo televíznych filmov.
 1965
 Darváz
 Do země dálné a nejbližší
 Jací jsou jaci
 Jenisej
 Křest mrazem
 Máj klepe na dveře
 Medvědí ledovec
 Město voják
 Není všechno zlato světa
 Neříkej velkolepý
 Pamír
 Půlnoční slunce
 Sibiřská nafta
 Slaná hora
 Směr západ
 Světoběžníci
 Ulak
 V zaaltajských horách
 Zkuste to s bidýlky
 Zlato dálného východu
 1964
 Ať se stáří vydovádí
 Dobrou chuť, lidé zítřka
 Dravci nebo oběti
 Javanské solo
 Jezdí se vlevo, ale…
 Kdyby všichni bozi světa
 Kouzelníci z Asahi
 Kusamba loví v noci
 Lontar
 Město dvakrát zrozené
 Miroslav Zikmund a Jiří Hanzelka v Japonsku 1963 (TV seriál)
 Pravěk v rokli mrtvých
 Řasy nejsou brvy
 Tókio největší na světě
 1963
 Bangka, loterie s dvojitou zárukou
 Bohyně chce krev
 Byl Bismark v Kašmíru?
 Jiří Hanzelka a Miroslav Zikmund v Sovětském svazu (TV seriál)
 Královské M
 Na stezce lovců lebek
 Pod sopkou Merapy
 Z bláta do louže
 1962
 Cestou za Metuzalémy
 Čajová dresúra na Cejloně
 Dva póly Tirukunámalé
 Esala perahero
 Irácký Kurdistan
 Mezi svými
 S kamerou do Velkého Himalaje
 Skoupá perla Tamilů
 V moci ohně a bohů
 Vzkříšení sinhálské země
 Závod století
 1961
 Cestou hrdinů
 Čarodějové na Dalu
 Epocha mladých ve Šrínagaru
 Jak daleko je z Cejlonu do Arizony?
 Jste moji starší bratři
 Kašmír: Je-li kde na světě ráj
 Město pod kamennou lavinou
 Mezi nebem a zemí
 Pod našimi okny
 Pozdrav z Pravarsenapury
 Řeka života
 Šikára, gondola asijských Benátek
 Umíte číst červíčky
 Velké prádlo
 Ve Šrínagaru straší
 Zač je datle v Iráku
 Zná Kašmír kašmírské šátky?
 1960
 Beit el Lachne
 Cedry na Libanonu
 Haššaš
 Chán Šejchůn
 Na arabském trhu
 Nad zálivem Svatého Jiří
 Na prahu indického světadílu
 Návštěvou u beduínů
 Noria
 Pozdrav ze Středního východu
 Pozdrav z Halebu
 Sálim el Kerím
 1955
 Býčí zápasy
 1953
 Afričtí trpaslíci
 Afrika II. – Od rovníku ke Stolové hoře
 Lovci lebek
 V pravlasti kávy
 Z Argentiny do Mexika
 Zrození sopky
 1952
 Afrika I. – Z Maroka na Kilimandžáru
 Lihovary v Argentině
 Motocykly v Quatemale
 Ostrovy milionů ptáků
 Za tučňáky, lvouny a velrybami

 Referencie 

 Literatúra 







 Iné projekty 

 Externé odkazy 


 Miroslav Zikmund v súborovom katalógu Akademie věd ČR
 Na obyčejné vzpomínání nemám čas, povedal Miroslav Zikmund v Českém rozhlase Dvojka 21. mája 2014
 Dobré jitro - 27. 8.
 Miroslav Zikmund: “Při psaní vedu s Jirkou dialog“
 Miroslav Zikmund v Slovníku české literatury po roce 1945
 Zvláštní osud autorů Zvláštní zprávy – Relácia Českého rozhlasu Plus o živote Jiřího Hanzelky a Miroslava Zikmunda s dôrazom na ich Zvláštní zprávu číslo 4.

Kategória:Českí cestovatelia
Kategória:Českí fotografi
Kategória:Českí spisovatelia
Kategória:Českí kameramani
Kategória:Režiséri dokumentárnych filmov
Kategória:Nositelia Medaily Za zásluhy (Česko)
Kategória:Nositelia Radu T. G. Masaryka
Kategória:Storoční ľudia
Kategória:Osobnosti na českých poštových známkach
Kategória:Osobnosti z Plzne